stanford-oval/wikipedia huggingface dataset:
รายชื่อตัวละครในกินทามะ
ชาวคาบุกิโจ > กลุ่มโอโทเซะ

โอโทเซะ (ญี่ปุ่น: 寺田綾乃/お登勢; โรมาจิ: Terada Ayano/Otose) เป็นเจ้าของร้านโอโทเซะสแน๊ค และเจ้าของห้องเช่าที่กินโทกิเช่าไว้เป็นร้านรับจ้างสารพัด มักจะมาทวงค่าเช่าบ้านซึ่งกินโทกิมักเบี้ยวไม่ยอมจ่าย โอโทเซะมีชื่อจริงว่า เทราดะ อายาโนะ ให้เสียงพากย์ภาษาญี่ปุ่นโดย วาคาโกะ มัตสึโมโตะ ให้เสียงพากย์ภาษาไทยโดย อรุณี นันทิวาส
แคทเธอรีน (ญี่ปุ่น: キャサリン; โรมาจิ: Kyasarin) ลูกจ้างชาวสวรรค์ของคุณโอโทเซะ เป็นชาวสวรรค์ที่มีหูคล้ายแมว มีนิสัยคล้ายกับโอโทเซะ ในอดีตเป็นเพียงโจรย่องเบาที่เข้ามาขโมยของ แต่ด้วยคำพูดของโอโทเซะทำให้เธอคิดได้และยอมมอบตัวในคดีลักทรัยพ์ เมื่อพ้นคุกออกมาได้มาสมัครเป็นลูกจ้างในร้านสแน๊คโอโทเซะ ให้เสียงพากย์ภาษาญี่ปุ่นโดย ยู ซุจิโมโตะ ให้เสียงพากย์ภาษาไทยโดย อภิญญา พรมานะสุขุม
ทามะ (ญี่ปุ่น: たま; โรมาจิ: Tama)  เป็นหุ่นยนต์ลูกจ้างของคุณโอโทเซะ
เทราดะ ทัตซึโกโร่ (ญี่ปุ่น: 寺田 辰五郎; โรมาจิ: Terada Tatsugorō) สามีที่เสียชีวิตแล้วของโอโทเซะ เป็นเพื่อนสนิทของจิโร่โจ
ชาวคาบุกิโจ > กลุ่มโดโรมิซุ จิโร่โจ

โดโรมิซุ จิโร่โจ (ญี่ปุ่น: 泥水 次郎長; โรมาจิ: Doromizu Jirochō) เป็นผู้นำของยากูซ่าแห่งคาบุกิโจ และเป็นหนึ่งในสี่ราชันย์สวรรค์แห่งคาบุกิโจ
คุโรโกมะ คาซึโอะ (ญี่ปุ่น: 黒駒 勝男; โรมาจิ: Kurogoma Katsuo) หรือ ม้าดำคาซึโอะ เป็นหัวหน้าของกลุ่มยากูซ่าโดบุเนซุมิ
จิน พีราโกะ (ญี่ปุ่น: 椿 平子; โรมาจิ: Chin Pirako) ลูกสาวแท้ๆของจิโร่โจ
ชาวคาบุกิโจ > กลุ่มคาดะ

เจ้าหญิงมยุรีคาดะ (ญี่ปุ่น: 孔雀姫 華陀; โรมาจิ: Kujaku Hime Kada) เป็นชาวสวรรค์ชาวชินระเจ้าของบ่อนพนันในคาบุกิโจ และเป็นหนึ่งในสี่ราชันย์สวรรค์แห่งคาบุกิโจ
ชาวคาบุกิโจ > ครอบครัวฮาเซงาว่า

ฮาเซงาว่า ไทโซ (ญี่ปุ่น: 長谷 川泰三; โรมาจิ: Hasegawa Taizō) เป็นอดีตข้าราชการบาคุฟุ
ชาวคาบุกิโจ > ร้านสแน็คสไมล์

ชิมูระ ทาเอะ (ญี่ปุ่น: 志 村妙; โรมาจิ: Shimura Tae) หรือ โอทาเอะ เป็นพี่สาวของชินปาจิ ให้เสียงพากย์ภาษาญี่ปุ่นโดย ซัตสึกิ ยูกิโนะ ให้เสียงพากย์ภาษาไทยโดย อรุณี นันทิวาส
ชาวคาบุกิโจ > ร้านท้องทุ่งสวรรค์ชั้นฟ้า

ฮอนโจ เคียวชิโร่ (ญี่ปุ่น: 本城 狂死郎; โรมาจิ: Honjō Kyōshirō) เป็นโฮสต์อันดับหนึ่งแห่งคาบุกิโจ ทำงานที่ร้านท้องทุ่งสวรรค์ชั้นฟ้า มีชื่อเดิมว่า คุโรอิตะ ฮาจิโร่ (ญี่ปุ่น: 黒板 八郎; โรมาจิ: Kuroita Hachirō)
ฮาจิโร่ (ญี่ปุ่น: 八郎; โรมาจิ: Hachirō) เป็นโฮสต์คู่หูของเคียวชิโร่ เดิมเป็นผู้หญิงชื่อ ฮานาโกะ (ญี่ปุ่น: 花子; โรมาจิ: Hanako) ซึ่งปรากฏตัวเฉพาะในวันศุกร์ที่ 13 ดังนั้นจึงเรียกอีกชื่อหนึ่งว่า ศุกร์ 13 คุณ Hanako
ชาวคาบุกิโจ > อื่นๆ

พากย์ไทยโดย: พิสิต กลิ่นสุวรรณ  (ทรูสปาร์ค)
เฮโดโร่ (ญี่ปุ่น: 屁怒絽; โรมาจิ: Hedoro) เป็นชาวสวรรค์เผ่าดาคินิ ที่เปิดร้านดอกไม้ข้างร้านรับจ้างสารพัดของกินโทกิ ลักษณะภายนอกดูน่ากลัว แต่ความจริงเป็นคนที่มีจิตใจดีและมีเมตตา เคยเป็นต้นเหตุอาการแพ้เกสรดอกไม้ของคนทั่วคาบุกิโจจากการเปิดร้านดอกไม้วันแรกของเขา
ทัตซึมิ (ญี่ปุ่น: 辰巳; โรมาจิ: Tatsumi) เป็นนักผจญเพลิงแห่งกลุ่มเมะ
คนที่ท่าทางเหมือนมุซาชิ เป็นคนเร่ร่อนในคาบุกิโจ มีชื่อจริงว่า นิชิกิ มัตซึโกโร่ และเป็นพ่อแท้ๆของอิคุมัตซึ
ยตจัง (ญี่ปุ่น: よっちゃん; โรมาจิ: Yocchan) เด็กหัวโจกของเด็ก ๆ ในคาบุกิโจ แต่มักจะเจ็บตัวเวลาเล่นกับคางุระ
รัฐบาลบาคุฟุ > ชินเซ็นงุมิ

กองกำลังตำรวจพิเศษติดอาวุธชินเซ็นงุมิ (ญี่ปุ่น: 真選組) เป็นกองกำลังตำรวจที่พิทักษ์รักษาความสงบของเอโดะโดยได้รับการสนับสนุนจากบาคุฟุ มีต้นแบบจากกองกำลังชินเซ็นงุมิในประวัติศาสตร์จริง
คอนโด้ อิซาโอะ (ญี่ปุ่น: 近藤勲; โรมาจิ: Kondō Isao) เป็นหัวหน้าของชินเซ็นงุมิ มีหน้าตาที่ไม่ค่อยดีและมักถูกล้อว่าเป็นกอริลล่า มีนิสัยขี้ตื๊อ เป็นคนที่มองโลกในแง่ดีจนเกินไป เชื่อคนง่าย แต่ก็เป็นเป็นคนรักลูกน้องและเป็นคนอารมณ์ดี สมาชิกของชินเซ็นงุมิล้วนจงรักภักดีต่อเขา มีต้นแบบมาจากบุคคลในประวัติศาสตร์จริง คอนโด้ อิซามิ หัวหน้าของกลุ่มชินเซ็นงุมิที่ดำรงตำแหน่ง ระหว่างปี ค.ศ. 1863–ค.ศ. 1868 ให้เสียงพากย์ภาษาญี่ปุ่นโดย
ฮิจิคาตะ โทชิโร่ (ญี่ปุ่น: 土方十四郎; โรมาจิ: Hijikata Toshirō) เป็นรองหัวหน้าของชินเซ็นงุมิ เป็นคนที่มีนิสัยเยือกเย็น ไม่วู่วาม แต่เมื่อจับดาบจะบ้าบิ่นลุยไม่ยั้ง ได้รับฉายาว่า รองหัวหน้าปีศาจ เป็นคนที่ชอบสูบบุหรี่ แต่มีนิสัยที่พิลึกคือคลั่งมายองเนสอย่างรุนแรง และชอบรับประทานอาหารที่มีมายองเนสเป็นเครื่องเคียง ฮิจิคาตะเป็นคู่กัดของกินโทกิ ที่มักจะทะเลาะเวลาเจอหน้ากัน มีต้นแบบมาจากบุคคลในประวัติศาสตร์จริง ฮิจิคาตะ โทชิโซ
โอคิตะ โซโกะ (ญี่ปุ่น: 沖田総悟; โรมาจิ: Okita Sōgo) เป็นหัวหน้าหน่วยที่หนึ่งของชินเซ็นงุมิ และเป็นนักดาบที่เก่งที่สุดในชินเซ็นงุมิ เป็นคนที่ดูใสซื่อ แต่มีนิสัยเถื่อน จนถูกเรียกว่า เจ้าชายซาดิสม์ โอคิตะชอบลอบกัดฮิจิคาตะ เพราะหวังตำแหน่งรองหัวหน้าของฮิจิคาตะ มีต้นแบบมาจากบุคคลในประวัติศาสตร์จริง โอคิตะ โซจิ ให้เสียงพากย์ภาษาญี่ปุ่นโดย เคนอิจิ ซุซุมูระ ให้เสียงพาย์ภาษาไทยโดย ณฐพงษ์ เธียรสวัสดิ์กิจให้เสียงพากย์ภาษาไทยโดย ภัทรวุฒิ สมุทรนาวี (ทรูสปาร์ค)
ยามาซากิ ซางารุ (ญี่ปุ่น: 山崎退; โรมาจิ: Yamazaki Sagaru) เป็นสายลับประจำชินเซ็นงุมิ มักถูกใช้ไปสืบความลับของอาชญากรบ่อย ๆ มีหน้าตาที่ธรรมดาไม่โดดเด่น มีนิสัยชอบเล่นแบดมินตันและเต้นคาบาดี้ ในฉบับอนิเมะ ยามาซากิชอบแต่งตัวเลียนแบบเอจิเซ็น เรียวมะ ตัวละครเอกจากการ์ตูนปริ๊นซ์ ออฟ เทนนิส ยามาซากิ มีต้นแบบมาจากบุคคลในประวัติศาสตร์จริง ยามาซากิ ซึซึมุ ให้เสียงพากย์ภาษาญี่ปุ่นโดย เท็ตซึฮารุ โอตะ ให้เสียงพาย์ภาษาไทยโดย มนูญ เรืองเชื้อเหมือน
ไซโต้ ชิมารุ (ญี่ปุ่น: 斉藤 終; โรมาจิ: Saitō Shimaru) เป็นหัวหน้าหน่วยที่สามของชินเซ็นงุมิ มีหน้าที่สืบสวนภายใน มีฉายาว่า "หมาป่าอาฟโร่"  มีต้นแบบมาจากบุคคลในประวัติศาสตร์จริง ไซโต้ ฮาจิเมะ
ฮาราดะ อุโนะสุเกะ (ญี่ปุ่น: 原田 右之助; โรมาจิ: Harada Unosuke) เป็นหัวหน้าหน่วยที่สิบของชินเซ็นงุมิ มีต้นแบบมาจากบุคคลในประวัติศาสตร์จริง ฮาราดะ ซาโนะสุเกะ
อิโต คาโมทาโร่ (ญี่ปุ่น: 伊東鴨太郎; โรมาจิ: Itō Kamotarō) เป็นเสนาธิการแห่งชินเซ็นงุมิ คู่แข่งคนหนึ่งของฮิจิคาตะ เคยร่วมสาบานกับฮิจิคาตะว่า "ฉันเกลียดแก สักวันฉันจะฆ่าแก" ภายหลังอิโตได้ทรยศต่อชินเซ็นงุมิโดยไปเข้าด้วยกับกองทหารอสุรา และร่วมมือกับคาวาคามิ บันไซ นักดาบกองทหารอสุราในการวางแผนสังหารคอนโด้ แตไม่สำเร็จ ตัวอิโตเองกลับถูกกองทหารอสุราหักหลัง แต่คอนโด้และชินเซ็นงุมิได้ช่วยเอาไว้ อิโตได้รับบาดเจ็บปางตายจากการทรยศของกองทหารอสุรา คอนโด้ไม่ต้องการให้อิโตตายในฐานะผู้ทรยศ แต่ตายในฐานะซามูไรและเพื่อนพ้องของชินเซ็นงุมิ จึงให้อิโตประลองดาบกับฮิจิคาตะ อิโตได้ถูกฮิจิคาตะฟันเสียชีวิต
ซาซากิ เท็ตซึโนะสุเกะ (ญี่ปุ่น: 佐々木 鉄之助; โรมาจิ: Sasaki Tetsunosuke) เป็นผู้ช่วยของฮิจิคาตะ และเป็นน้องชายต่างแม่ของซาซากิ อิซาบุโร่ซึ่งเป็นหัวหน้ากลุ่มมิมาวาริงุมิ
รัฐบาลบาคุฟุ > มิมาวาริงุมิ

ซาซากิ อิซาบุโร่ (ญี่ปุ่น: 佐々木異三郎; โรมาจิ: Sasaki Isaburō) หัวหน้ากลุ่มมิมาวาริงุมิ มักหาเพื่อนทางเมลอยู่บ่อยครั้ง
อิมาอิ โนบุเมะ (ญี่ปุ่น: 今井信女; โรมาจิ: Imai Nobume) รองหัวหน้ากลุ่มิมาวาริงุมิ มีความสามารถในการต่อสู้ทัดเทียมกับโอคิตะ โซโกะ อีกทั้งยังมีอุปนิสัยบางส่วนคล้ายๆกัน ชอบกินโดนัทเป็นอย่างมาก
รัฐบาลบาคุฟุ > สำนักยางิว

ยางิว คิวเบ'(ญี่ปุ่น: 柳生九兵衛; โรมาจิ: Yagyū Kyūbei) เป็นเพื่อนที่เป็นผู้หญิงของโอทาเอะ แต่ถูกเลี้ยงดูเยี่ยงชายมาตั้งแต่เด็ก เป็นหลานสาวของเจ้าสำนักยางิว มีฝีมือทางดาบที่ว่องไว
ยางิว โคชิโนริ (ญี่ปุ่น: 柳生輿矩; โรมาจิ: Yagyū Koshinori) เป็นบิดาของคิวเบ
ยางิว บินโบคุไซ (ญี่ปุ่น: 柳生敏木斎; โรมาจิ: Yagyū Binbokusai) เป็นเจ้าสำนักยางิว และปู่ของคิวเบ
โทโจ อายูมุ (ญี่ปุ่น: 東城歩; โรมาจิ: Tōjō Ayumu) เป็นหัวหน้าของกลุ่มจตุราชันย์ฟ้ายางิว มีต้นแบบมาจากโทโจ อายะ ตัวละครจากการ์ตูนเรื่อง อิจิโกะ 100%ให้เสียงพากย์ภาษาญี่ปุ่นโดย โคจิ ยูสะ
คิตาอิจิ อิสึกิ (ญี่ปุ่น: 北大路斎; โรมาจิ: Kitaooji Itsuki ) เป็นหนึ่งในสมาชิกของจตุราชันย์ฟ้ายางิว เป็นคนที่คลั่งซอสมะเขือเทศอย่างรุนแรง มีต้นแบบมาจากคิตะโอจิ ซัตสึกิตัวละครจากการ์ตูนเรื่อง อิจิโกะ 100%
นิชิโนะ ซึกามุ (ญี่ปุ่น: 西野掴; โรมาจิ: Nishino Tsugamu ) เป็นหนึ่งในสมาชิกของจตุราชันย์ฟ้ายางิว มีต้นแบบมาจากนิชิโนะ สึคาสะ ตัวละครจากการ์ตูนเรื่อง อิจิโกะ 100%
มินาโมโตะ ซุย (ญี่ปุ่น: 南戸粋; โรมาจิ: Minamoto Sui) เป็นหนึ่งในสมาชิกของจตุราชันย์ฟ้ายางิว มีต้นแบบมาจากมินาโมโตะ ยูอิ ตัวละครจากการ์ตูนเรื่อง อิจิโกะ 100%
มีชื่อเต็มว่า เครื่องขว้างสระอึที่มีอายุขัยไร้กำหนด ทั้งยังมีเสี้ยวชีวิตของชินปาจิลอยหน้าลอยตาอยู่ในกางเกงในตัวเมื่อวานซืนของชินจัง บัลมุงค์ = เฟซาเรี่ยน ไอแซ็ค = ชไนเดอร์ หนึ่งในสามของความรู้สึกที่ใสซื่อเปรียบเหมือนความรู้สึกที่เล็บโดนฉีกออกจนเหลือสองในสาม ส่วนการหักหลังก็เหมือนการรู้จักชื่อผมแต่ไม่รู้จักผมอย่างที่ผมรู้จัก รู้จักเฝ้าบ้านดีกว่าออกไปเที่ยวตะลอน ๆ ไปทั่วจนเสียผู้เสียคน คนเรา...เวลามีผลประโยชน์เข้ามาเกี่ยวข้องจะกลายเป็นคนละคน คนให้ทั่วจนเข้ากันแล้วถุด ถุด ถุด ถุด ถุดให้ทั่ว จากนั้นพอทุกอย่างเข้าที่เข้าทางค่อยใส่ก้อนแกงกะหรี่ก็เป็นอันเสร็จเรียบร้อย  (ญี่ปุ่น: 寿限無寿限無ウンコ投げ機一昨日の新ちゃんのパンツ新八の人生バルムンク＝フェザリオン アイザック＝シュナイダー三分の一の純情な感情の残った三分の二はさかむけが気になる感情裏切りは僕の名前を知ってるようで知らないのを僕はしっている留守スルメめだかかずのここえだめめだか・・・このめだかはさっきとは違う奴だから池ノめだかの方だからラー油ゆうていみやおうきむこうぺぺぺぺぺぺぺぺぺぺぺぺおあとがよろしいようでこれにておしまいビチグソ丸) เป็นลิงที่คิวเบเลี้ยงไว้
รัฐบาลบาคุฟุ > ตระกูลโชกุน

โทกุงาว่า ชิเงะชิเงะ (ญี่ปุ่น: 徳川 茂々; โรมาจิ: Tokugawa Shige Shige) เป็นโชกุนคนปัจจุบันของเอโดะ เป็นโชกุนรุ่นที่สิบสี่ของรัฐบาลบาคุฟุของตระกูลโทกุงาว่า
โทกุงาว่า โซโยะ (ญี่ปุ่น: 徳川 そよ; โรมาจิ: Tokugawa Soyo) เป็นน้องสาวของโชกุนชิเงะชิเงะ  เคยหนีออกจากปราสาทเอโดะจนได้มาพบและเป็นเพื่อนกับคางุระ
โทกุงาว่า ซาดะซาดะ (ญี่ปุ่น: 徳川 定々; โรมาจิ: Tokugawa Sada Sada) เป็นอดีตโชกุนตระกูลโทกุงาว่ารุ่นที่สิบสาม ได้ลาออกจากตำแหน่งมารับหน้าที่เป็นที่ปรึกษาของโชกุนชิเงะชิเงะ
รัฐบาลบาคุฟุ > กลุ่มฮิโตซึบาชิ

ฮิโตซึบาชิ โนบุโนบุ (ญี่ปุ่น: 一橋 喜々; โรมาจิ: Hitotsubashi Nobu Nobu) เป็นผู้นำของกลุ่มฮิโตซึบาชิ ประสงค์จะแย่งตำแหนงโชกุนจากชิเงะชิเงะ
รัฐบาลบาคุฟุ > เจ้าหน้าที่ตำรวจอื่น ๆ

มัตซึไดระ คาตาคุริโกะ  เป็นผู้บัญชาการตำรวจแห่งเอโดะ เหล่าชินเซ็นงูมิ ชอบเรียกว่า " ป๋า " หวงลูกสาวเอามาก ๆ และชอบทำอะไรโดยไม่สนใจ ไม่ว่าจะเป็นหน้าอินทร์หน้ามาร ถ้าป๋าได้รับคำสั่งป๋าจัดให้อย่างเดียว ให้เสียงพากย์ภาษาญี่ปุ่นโดย โนริโอะ วากาโมโตะ ให้เสียงพาย์ภาษาไทยโดย มนูญ เรืองเชื้อเหมือน
รัฐบาลบาคุฟุ > อื่นๆ

โรซึเท็น ไมโซ (ญี่ปุ่น: 六転 舞蔵; โรมาจิ: Rotten Maizō) เป็นข้ารับใช้ของตระกูลโทกุงาว่า
นักรบขับไล่ต่างแดน > กลุ่มนักรบขับไล่ต่างแดนของคาซึระ

คาซึระ โคทาโร่ (ญี่ปุ่น: 桂小太郎; โรมาจิ: Katsura Kotarō) เป็นหัวหน้ากลุ่มนักรบขับไล่ต่างแดนกลุ่มหนึ่ง เป็นเพื่อนสนิทของกินโทกิ มีความสามารถในการปลอมตัว ได้รับฉายาว่า โคทาโร่จอมหลบหนี มีต้นแบบมาจากบุคคลในประวัติศาสตร์จริง คาซึระ โคโกโร่ ซามูไรฝ่ายต่อต้านรัฐบาลโชกุนชาวแคว้นโชจู ให้เสียงพากย์ภาษาญี่ปุ่นโดย อากิระ อิชิดะ ให้เสียงพากย์ภาษาไทยโดย ภัทรวุฒิ สมุทรนาวี
อลิซาเบธ เป็นสัตว์เลี้ยงของคาซึระ มีลักษณะคล้ายเพนกวิน แต่ตัวตนที่แท้จริงของอลิซาเบทที่ว่าเป็นสิ่งมีชีวิตประเภทใดนั้นยังคงเป็นปริศนา เป็นของขวัญที่คาซึระได้รับจากซากาโมโต้ ทัตสึมะ เพื่อนสนิทที่เคยเป็นนักรบขับไล่ต่างแดนด้วยกัน อลิซาเบธมักจะสื่อสารกับคนอื่นด้วยการชูป้ายที่มีข้อความ ในฉบับอนิเมะนั้นผู้ให้เสียงพากย์อลิซาเบท (ซึ่งมีน้อยฉากมากที่อลิซาเบทจะมีบทพูด) คือทากามัตสึ ชินจิ ผู้กำกับอนิเมะเรื่องนี้
นักรบขับไล่ต่างแดน > กองทหารอสุรา

กองทหารอสุรา หรือ คิเฮย์ไต (ญี่ปุ่น: 鬼兵隊; โรมาจิ: Kiheitai) เป็นกลุ่มกองกำลังของนักรบขับไล่ต่างแดนที่หลงเหลือจากสงครามขับไล่ชาวสวรรค์ในอดีต มีทากาสุงิ ชินสุเกะเป็นหัวหน้า ในหน้าประวัติศาสตร์จริงของญี่ปุ่น กองกำลังนี้เป็นกองกำลังอาสาสมัครชาวแคว้นโชจูโดยไม่แบ่งแยกชั้นวรรณะ ซึ่งทำการรบต่อต่อต้านฝ่ายรัฐบาลโชกุนอย่างมีประสิทธิภาพ จนกระทั่งได้สลายตัวรวมเข้าเป็นส่วนหนึ่งของกองทัพจักรวรรดิญี่ปุ่นใน ค.ศ. 1868
ทากาสุงิ ชินสุเกะ (ญี่ปุ่น: 高杉晋助; โรมาจิ: Takasugi Shinsuke) เป็นผู้นำของกองทหารอสุรา เคยเป็นเพื่อนของกินโทกิและคาซึระในสมัยสงครามขับไล่ชาวสวรรค์ เป็นนักรบขับไล่ต่างแดนที่มีหัวรุนแรงที่สุด ต้นแบบของตัวละครนี้คือ ทากาสุงิ ชินซาคุ ผู้นำกองกำลังคิเฮย์ไตในประวัติศาสตร์จริง
คาวาคามิ บันไซ (ญี่ปุ่น: 河上万斉; โรมาจิ: Kawakami Bansai) เป็นนักดาบแห่งกองทหารอสุรา มีฉายาว่า จอมพิฆาตคน ชอบใส่หูฟังตลอดเวลา มีความชื่นชอบในดนตรีเป็นพิเศษ เบื้องหน้าเป็นนักแต่งเพลงโดยใช้ชื่อว่าซึมโพ (ญี่ปุ่น: つんぽ; โรมาจิ: Tsunpo) , บันไซพกเครื่องสายเป็นเครื่องดนตรีประจำตัวและเคยใช้สายของเครื่องสายในการยั้งกินโทกิที่กำลังจะไปช่วยพวกชินเซ็กงุมิในการปราบกองทหารอสุรา แต่กินโทกิกลับใช้กำลังของตนดึงเครื่องสายจนขาด
คิจิมะ มาทาโกะ (ญี่ปุ่น: 来島また子; โรมาจิ: Kijima Matako) เป็นมือปืนแห่งกองทหารอสุรา เป็นสมาชิกหญิงเพียงคนเดียวในกองทหารอสุรา ใช้ปืนคู่เป็นอาวุธ มีความจงรักภักดีต่อทากาสุงิเป็นอย่างสูง ได้เคยสู้กับคางุระได้อย่างสูสี ในช่วงที่คางุระออกตามหาคาซึระที่ถูกนิโซทำร้าย
ทาเคจิ เฮนเพตะ (ญี่ปุ่น: 武市変平太; โรมาจิ: Takechi Henpeita) เป็นเสนาธิการแห่งกองทหารอสุรา มักถูกหาว่าเป็นโลลิค่อนแต่ก็มักจะแก้ตัวว่าตนเป็นกลุ่มนิยมสตรี(Feminist) เคยดวลดาบกับชินปาจิครั้งหนึ่ง
โอคาดะ นิโช (ญี่ปุ่น: 岡田似蔵; โรมาจิ: Okada Nizō) เป็นนักดาบตาบอดแห่งกองทหารอสุรา มีฉายาว่า นิโชจอมสับคน เนื่องจากตาบอด ทำให้ประสาทสัมผัสส่วนอื่นมีความไวเป็นพิเศษ แล้วใช้ประสาทสัมผัสต่าง ๆ นั้นในการต่อสู้ได้อย่างคล่องแคล่ว
นินจา > กลุ่มโอนิวะบัง

ฮัตโทริ เซ็นโซ (ญี่ปุ่น: 服部全蔵; โรมาจิ: Hattori Zenzō) หัวหน้ากลุ่มชิโนบิไฟว์ ฉายาโมริชิเท็น และเป็นอดีตผู้นำกลุ่มโอนิวะบัง เป็นคนที่ชอบอ่านนิตยสารการ์ตูนซีคิดส์ (โซเน็นจัมป์ในต้นฉบับภาษาญี่ปุ่น) ถึงกับเคยเปิดศึกแย่งชิงซีคิดส์เล่มสุดท้ายในร้านหนังสือกับกินโทกิ ฮัตโทริเป็นโรคริดสีดวงทวาร ซึ่งทำให้เขาเจ็บตัวบ่อยครั้ง ฮัตโทริ เซ็นโซ มีต้นแบบมาจาก ฮัตโตริ ฮันโซ ให้เสียงพากย์ภาษาญี่ปุ่นโดย เคจิ ฟุจิวาระ
โก (ญี่ปุ่น: 剛) สมาชิกกลุ่มชิโนบิไฟว์ ฉายาอิดะเท็นโนะ มีวิชาประจำตัวคือแยกเงาพันร่าง
ชูวะ (ญี่ปุ่น: 修輪) สมาชิกกลุ่มชิโนบิไฟว์ ฉายาบิซามอนเท็น มีวิชาประจำตัวคือทำให้กล้ามเนื่อขยายใหญ่ขึ้น
วากิ คาโอรุ (ญี่ปุ่น: 脇薫) สมาชิกนินจาหญิงคนเดียวในกลุ่มชิโนบิไฟว์ ฉายาเบ็นไซเท็น ชอบถือดอกกุหลาบ มีวิชาประจำตัวคือการใช้กลิ่นกุหลาบทำให้คู่ต่อสู้เคลื่อนไหวไม่ได้ แต่วิชาของคาโอรุนั้นต้องพ่ายแพ้ให้กับถั่วเน่าของซัทจัง
มัตสึโอะ (ญี่ปุ่น: 松尾) สมาชิกกลุ่มชิโนบิไฟว์ ฉายาโคโมคุเท็น ชอบใช้หลักการทางสถิติหาวิเคราะห์ข้อได้เปรียบเสียเปรียบในการต่อสู้ โดยบอกผลออกมาในรูปเปอร์เซ็นต์
นินจา > นักกวาดล้าง

ซารุโทบิ อายาเมะ (ญี่ปุ่น: 猿飛あやめ; โรมาจิ: Sarutobi Ayame) มีชื่อเล่นว่าซัทจัง เป็นอดีตนินจาจากกลุ่มโอนิวะบัง ปัจจุบันทำอาชีพนักฆ่ากวาดล้างโดยทำงานให้กับบาคุฟุ มีสายตาที่สั้นมาก ถ้าไม่ใส่แว่นจะมองอะไรผิดไปหมด ซารุโทบิ อายาเมะ มีต้นแบบมาจาก ซารุโทบิ ซาสึเกะ ให้เสียงพากย์ภาษาญี่ปุ่นโดย ยู โคบายาชิให้เสียงพากย์ภาษาไทยโดย อรุณี นันทิวาส
โยชิวาระ

ฮิโนวะ (ญี่ปุ่น: 日輪; โรมาจิ: Hinowa)  โอยรันแห่งโยชิวาระ ถูกโฮเซ็นกักขังมิให้ได้รับอิสรภาพ จนกระทั่งกินโทกิได้มาปลดปล่อยเธอในที่สุด เป็นแม่บุญธรรมของเซตะ
เซตะ (ญี่ปุ่น: 晴太; โรมาจิ: Seita) บุตรโสเภณีในโยชิวาระ ที่ฮิโนวะได้ช่วยพามาบนพื้นโลก เซตะได้เติบโตมาด้วยการเลี้ยงดูของชายชราคนหนึ่ง เมื่อชายชราคนนั้นตายไป เซตะก็ได้ทำการฉกชิงวิ่งราวเพื่อเลี้ยงชีวิต และเพื่อซื้อตัวฮิโนวะซึ่งเข้าใจว่าเป็นแม่ของตน จนกระทั่งมาพบกกับกินโทกิ ผู้ซึ่งช่วยให้เซตะได้พบกับฮิโนวะในที่สุด ปัจจุบันอาศัยอยู่กับฮิโนวะในโยชิวาระ
โฮเซ็น (ญี่ปุ่น: 鳳仙; โรมาจิ: Hōsen) เจ้าแห่งโยชิวาระ เป็นชาวเผ่ายาโตะที่มีอิทธิพลมาก ได้ชื่อว่าเป็นยาโตะที่แข็งแกร่งที่สุด และได้รับฉายาว่าเป็น ราชันย์รัตติกาล
ซึคุโยะ (ญี่ปุ่น: 月詠; โรมาจิ: Tsukuyo) ผู้นำของกลุ่มเฮียกกะ ซึ่งเป็นกองกำลังหญิงที่ทำหน้าที่ดูแลความสงบของโยชิวาระ ใช้มีดซัดเป็นอาวุธ เป็นผู้ที่จงรักภักดีต่อฮิโนวะและพร้อมจะปกป้องคุ้มครองฮิโนวะ มีสมญานามว่า "นางรำเทพแห่งความตาย" เป็นคนที่คออ่อนมาก
เคเซ สุซุรัน (ญี่ปุ่น: 傾城 鈴蘭; โรมาจิ: Keisei Suzuran)  เป็นนางรำแห่งโยชิวาระ ที่ขึ้นชื่อในด้านความงดงาม รวมไปถึงความสามารถด้านการร่ายรำและขับร้อง สุซุรันเคยได้สัญญากับชายคนหนึ่งว่าจะหนีออกไปจากโยชิวาระด้วยกัน สุซุรันจึงได้เฝ้ารอชายคนนั้น โดยยังคงทำหน้าที่นางรำของโยชิวาระจนแก่เฒ่า
โฮทารุ (ญี่ปุ่น: 螢; โรมาจิ: Hotaru) เป็นหญิงคณิกาแห่งโยชิวาระและเป็นเพื่อนของซึคุโยะตั้งแต่สมัยเด็ก เป็นผู้อยู่เบื้องหลังการปล่อยควันของยาเสน่หาหอมย้อมรักทั่วโยชิวาระ แล้วล่อลวงทั้งชายและหญิงมาเป็นทาส โดยได้รับการขนานนามว่าเป็น ไอเซ็นเมียวโอ ซึ่งเป็นชื่อเทพแห่งความรักของญี่ปุ่น
วงการบันเทิง

เทราคาโตะ ซือ (ญี่ปุ่น: 寺門通; โรมาจิ: Terakado Tsū) เป็นนักร้องไอดอลชื่อดัง ขวัญใจของชินปาจิ ให้เสียงพากย์ภาษาญี่ปุ่นโดย มิคาโกะ ทากาฮาชิ ให้เสียงพาย์ภาษาไทยโดย อรุณี นันทิวาส
ฮานาโนะ ซากิ (ญี่ปุ่น: 花野 咲; โรมาจิ: Hanano Saki) เป็นผู้ประกาศข่าวของสถานีโทรทัศน์โอเอโดะ เคยทำข่าวเกี่ยวกับการอาละวาดของซาดะฮารุ เหตุการณ์ที่หุ่นยนต์แม่บ้านก่อจลาจล การต่อแถมซื้อเครื่องเล่น OWEE และข่าวอื่น ๆ ทั้งยังเคยทำรายการเกาะติดชีวิตนักรบขับไล่ต่างแดนของคาซึระอีกด้วย ให้เสียงพากย์ภาษาญี่ปุ่นโดย ยูคาริ ทามูระ
วิศวรกรเครื่องกลและหุ่นยนต์

ฮิรางะ เก็นไง (ญี่ปุ่น: 平賀 源外; โรมาจิ: Hiraga Gengai) เป็นวิศวกรเครื่องกลอันดับหนึ่งแห่งเอโดะ ให้เสียงพากย์ภาษาญี่ปุ่นโดย ทาเคชิ อาโอโนะ ให้เสียงพาย์ภาษาไทยโดย ณฐพงษ์ เธียรสวัสดิ์กิจ
กลุ่มช่วยเหลือเร่งเด่น

ซากาโมโต้ ทัตสึมะ (ญี่ปุ่น: 坂本辰馬; โรมาจิ: Sakamoto Tatsuma) เพื่อนสนิทของกินโทกิเมื่อสมัยยังเป็นนักรบขับไล่ต่างแดน มีนิสัยช่างพูดและหัวเราะเสียงดัง ถนัดการใช้ดาบและปืน ปัจจุบันเป็นพ่อค้าในอวกาศ มีต้นแบบมาจากบุคคลในประวัติศาสตร์จริง ซากาโมโต้ เรียวมะ ซามูไรชาวแคว้นโทสะผู้ก่อตั้งบริษัทไคเอ็นไต ซึ่งเป็นกองเรือพาณิชยนาวีกองแรกของประเทศญี่ปุ่น
มุซึ (ญี่ปุ่น: 陸奥; โรมาจิ: Mutsu) เป็นผู้ช่วยของซากาโมโต้ ทัตสึมะ ในมังงะปรากฏครั้งแรกเมื่อตอนช่วยเหลือเรืออวกาศที่ประสบอุบัติเหตุ ส่วนในอนิเมะ ปรากฏตัวครั้งแรกในตอนเป็นตัวของซากาโมโต้นำอลิซาเบธมาให้คาซึระ ให้เสียงพากย์ภาษาญี่ปุ่นโดย อาเคโนะ วาตานาเบ้
สลัดอวกาศฮารุซาเมะ > หน่วยที่เจ็ด

คามุอิ (ญี่ปุ่น: 神威; โรมาจิ: Kamui) พี่ชายของคางุระ เป็นชาวเผ่ายาโตะ และเป็นหัวหน้าหน่วยที่ 7 แห่งกองกำลังโจรสลัดอวกาศฮารุซาเมะ เป็นคนโหดเหี้ยมที่รื่นเริงกับการฆ่า และมักจะยิ้มตลอดเวลาที่ทำการสังหารผู้คน ซึ่งเป็นการกระทำตามสายเลือดของเผ่ายาโตะ คามุอิเคยคิดจะสังหารอุมิโบซึซึ่งเป็นพ่อของตนเอง แต่ก็ทำได้เพียงแค่การตัดแขน ปัจจุบันคามุอิได้รับฉายาว่าเป็นราชันย์รัตติกาลรุ่นที่ 2 ต่อจากโฮเซ็น คามุอิชื่นชอบฝีมือของกินโทกิที่ปราบโฮเซ็นได้ จึงรอเวลาที่จะได้สู้กับกินโทกิอีกครั้ง
อาบุโตะ (ญี่ปุ่น: 阿伏兎; โรมาจิ: Abuto) เป็นชาวเผ่ายาโตะ และเป็นสมาชิกของหน่วยที่ 7 แห่งกองกำลังโจรสลัดอวกาศฮารุซาเมะ ได้เสียแขนข้างซ้ายไปจากการกันโฮเซ็นมิให้สู้กับคามุอิ ได้เคยต่อสู้กับคางุระ จนทำให้สัญชาตญาณดิบในตัวคางุระได้ตื่นขึ้น ก่อนที่ชินปาจิจะเรียกให้คางุระคืนสติได้ในเวลาต่อมา
อุนเกียว (ญี่ปุ่น: 云業; โรมาจิ: Ungyou) เป็นชาวเผ่ายาโตะ และเป็นสมาชิกของหน่วยที่ 7 แห่งกองกำลังโจรสลัดอวกาศฮารุซาเมะ ถูกคามุอิฆ่าตายเพราะไปขวางไม่ให้คามุอิสู้กับโฮเซ็น
สลัดอวกาศฮารุซาเมะ > อื่นๆ

ดาราคุ (ญี่ปุ่น: 陀絡; โรมาจิ: Daraku) เป็นสมาชิกของกองกำลังโจรสลัดอวกาศฮารุซาเมะ มีบทบาทในการลักลอบค้าขายยาเสพติด เคยต่อสู้กับกินโทกิ 2 ครั้ง ชนะในครั้งแรกและแพ้ในครั้งหลัง
ตัวละครชาวโลกอื่น ๆ > ร้านราเม็งโฮคุโตะชินเค็น

นิชิกิ อิคุมัตซึ (ญี่ปุ่น: 錦 幾松; โรมาจิ: Nishiki Ikumatsu) เป็นเจ้าของร้านราเม็งโฮคุโตะชินเค็น ให้เสียงพากย์ภาษาญี่ปุ่นโดย อายูมิ อาซาโนะ
ตัวละครชาวโลกอื่น ๆ > ตระกูลเคซึโนะและตระกูลชิริโนะ

เคซึโนะ คริสเทล (ญี่ปุ่น: 結野クリステル; โรมาจิ: Ketsuno Kurisuteru) นักอ่านข่าวพยากรณ์อากาศ เป็นขวัญใจของกินโทกิ แต่ที่แท้จริงแล้วเธอเป็นองเมียวจิตระกูลเคซึโนะ
เคซึโนะ เซเม (ญี่ปุ่น: 結野晴明; โรมาจิ: Ketsuno Seimei) เจ้าบ้านตระกูลเคซึโนะและพี่ชายของคริสเทล
พากย์ไทยโดย: ศิริชัย เจริญกิจธนกุล (ทรูสปาร์ค)
ชิริโนะ โดมัง (ญี่ปุ่น: 巳厘野道満; โรมาจิ: Shirino Dōman) เจ้าบ้านตระกูลชิริโนะและอดีตสามีของคริสเทล
พากย์ไทยโดย:  ลัดดา สุขธาราจาร (ทรูสปาร์ค)
เกโดมารุ (ญี่ปุ่น: 外道丸; โรมาจิ: Gedōmaru) ชิกิงามิของคริสเทล
ตัวละครชาวโลกอื่น ๆ > มิโกะ

อาเนะ (ญี่ปุ่น: 阿音; โรมาจิ: Ane) และ โมเนะ (ญี่ปุ่น: 百音; โรมาจิ: Mone) เป็นมิโกะพี่น้องฝาแฝด เจ้าของเดิมของซาดะฮารุ อาเนะคนพี่นั้นทำงานอยู่ที่ร้านสแน๊คสไมล์ร้านเดียวกับโอทาเอะ
ตัวละครชาวโลกอื่น ๆ > ตระกูลมุราตะ

มุราตะ เท็ตซึโกะ (ญี่ปุ่น: 村田 鉄子; โรมาจิ: Murata Tetsuko) เป็นช่างตีดาบ ลูกสาวของปรมาจารย์ช่างตีดาบมุราตะ จินเท็นซึ และเป็นน้องสาวของมุราตะ เท็ตซึยะ
ตัวละครชาวโลกอื่น ๆ > อื่นๆ

โยชิดะ โชโย(ญี่ปุ่น: 吉田 松陽; โรมาจิ: Shouyou Yoshida )  เป็นอาจารย์ของกินโทกิ คาซึระ และทากาสุงิ เป็นผู้สอนความรู้และวิชาดาบให้กับพวกเด็กเร่ร่อนและยากจนแถมยังเลี้ยงดูเฉกเช่นบุตร พวกกินโทกินับถือเขาเหมือนดั่งพ่อแท้ ๆ แต่เขาก็ได้จากโลกนี้ไป (ซึ่งสาเหตุน่าจะมาจากชาวสวรรค์) ทำให้พวกกินโทกิเคียดแค้นชาวสวรรค์ซึ่งเป็นสาเหตุที่ทำให้พวกเขาเข้าร่วมสงครามขับไล่ต่างแดน ตัวตนที่แท้จริงของเขาเป็นใครยังไม่ได้รับการเปิดเผย ต้นแบบของตัวละครนี้มาจาก โยชิดะ โชอิน ซามูไรหัวก้าวหน้าชาวแคว้นโชจู ผู้เป็นอาจารย์ของซามูไรหลายคนที่มีบทบาทสำคัญในยุคบะคุมัตสึ และเป็นบุคคลที่พยายามจะลอบขึ้นเรือดำของพลเรือจัตวาเพอร์รี่แห่งสหรัฐอเมริกาแต่ไม่สำเร็จ
พากย์ไทยโดย: สุวิวัฒน์ วัฒนาพิริยะอมร   (ทรูสปาร์ค)
มัตซึไดระ คุริโกะ (ญี่ปุ่น: 松平 栗子; โรมาจิ: Matsudaira Kuriko) เป็นลูกสาวของมัตซึไดระ คาตาคุริโกะ
โอคิตะ มิซึบะ (ญี่ปุ่น: 沖田ミツバ; โรมาจิ: Okita Mitsuba) เป็นพี่สาวของโอคิตะ โซโกะ มีนิสัยชอบกินของเผ็ด ให้เสียงพากย์ภาษาญี่ปุ่นโดย สึมิ ชิมาโมโตะ
ตัวละครชาวสวรรค์อื่นๆ > ดาวราชอาณาจักร

องค์ชายฮาตะ (ญี่ปุ่น: ハタ皇子; โรมาจิ: Hata-ōji) เป็นเจ้าชายจากดาวราชอาณาจักร เป็นคนรักสัตว์ ให้เสียงพากย์ภาษาญี่ปุ่นโดย โคอิจิ ซากางุจิ ให้เสียงพาย์ภาษาไทยโดย ไกวัล วัฒนไกร
ตัวละครชาวสวรรค์อื่นๆ > อื่นๆ

อุมิโบซุ (ญี่ปุ่น: 星海坊主; โรมาจิ: Umibōzu) เป็นพ่อของคางุระ เป็นนักล่าเอเลี่ยนที่เก่งที่สุดคนหนึ่ง แต่มีข้อด้อยคือศีรษะล้าน ให้เสียงพากย์ภาษาญี่ปุ่นโดย โช ฮายามิ
โคกะ แม่คางุระเป็นเผ่ายาโตะที่กลายพันธุ์​ในตอนแรกนั้นอยู่ที่ดาวโคอันซึ่งเป็นดาวของเผ่ายาโตะซึ่งได้ล่มสลาย​ลงเนื่อจากสงคราม​และโคกะก็ได้มาที่ดาวฟุโยกับอุมิโบซุซึ่งเป็นดาวบ้านเกิดของคางุระและคามูอิซึ่งโคกะได้ตายลงเนื่อจากไม่ได้รับพลังจากอัลทานาและโคกะยังเป็นหนึ่งในคนที่คามูอิรักมากที่สุดในตอนแรกคามูอิคิดจะพาโคกะกลับดาวโคอันไปกับฮารุซาเมะซึ่งโคกะนั้นไม่ได้ไปด้วยจึงทำให้โคกะนั้นตายอยู่ที่ดาวฟุโย
ดูเพิ่ม

กินทามะ
กองกำลังชินเซ็นงุมิ
เชน แม็กแมน

| เชน แม็กแมน |
| --- | --- |

เกิด: Shane Brandon McMahon  (1970-01-15) 15 มกราคม ค.ศ. 1970 (54 ปี) Gaithersburg, Maryland, U.S.
อาชีพ: Co-Chairman, principal executive officer (Seven Stars Cloud Group, Inc.) On-screen WWE TV Show Commissioner (SmackDown Live)
ปีปฏิบัติงาน: 1998–2009; 2016–present
คู่สมรส: Marissa Mazzola
บุตร: 3
บิดามารดา: Vince McMahon Linda McMahon
ญาติ: Vincent J. McMahon (grandfather) Jess McMahon (great-grandfather) Paul "Triple H" Levesque (brother-in-law) Stephanie McMahon (sister)
ครอบครัว: McMahon
นักมวยปล้ำอาชีพ
ชื่อบนสังเวียน: Shane McMahon Shane Stevens (as referee)
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 230 ปอนด์ (104 กิโลกรัม)
มาจาก: Greenwich, Connecticut New York City
ฝึกหัดโดย: Tom Prichard Al Snow Phil Nurse Sgt. Slaughter
เปิดตัว: 1989
 
เชน แบรนดอน แม็กแมน (Shane Brandon McMahon) เกิดวันที่ 15 มกราคม ค.ศ. 1970 ที่รู้จักกันดีในชื่อ เชน แม็กแมน (Shane McMahon) เป็นลูกชายของวินซ์ แม็กแมน อดีตรองประธานบริหารของWWE นักมวยปล้ำพาร์ทไทม์ เป็นนักธุรกิจรุ่นที่ 4 ของตระกูลแม็กแมน ซึ่งเป็นตระกูลที่มีธุรกิจเกี่ยวกับกีฬามวยปล้ำ เคยเป็นแชมป์ยุโรป และแชมป์ฮาร์ดคอร์มาแล้ว ในปี 2001 เชนเคยเป็นเจ้าของWCWและECW ต่อมาได้ถูกวินซ์พ่อของตนเข้ายึด WCW และ ECW ทำให้วินซ์ได้กลายเป็นเจ้าของแทนไปในที่สุด ในปี 2016-2019 เชนได้เป็นคอมมิสชันเนอร์ของฝั่งสแมคดาวน์ ได้เป็นผู้ชนะทัวร์นาเมนต์ WWE World Cup 2018 และแชมป์สแมคดาวน์แท็กทีมคู่กับเดอะมิซ
แชมป์และรางวัล

Pro Wrestling Illustrated
Feud of the Year (2001) vs. Vince McMahon
Rookie of the Year (1999)
Ranked No. 245 of the 500 top singles wrestlers in the PWI 500 in 1999
World Wrestling Federation / WWE
WWF European Championship (1 time)
WWF Hardcore Championship (1 time)
WWE SmackDown Tag Team Championship (1 time) – with The Miz
WWE World Cup (2018)
WWE Mid-Year Award (1 time)
Hottest Rivalry (2019) vs The Miz
Wrestling Observer Newsletter
Most Disgusting Promotional Tactic (2003) McMahon family all over WWE products
Worst Feud of the Year (2006) with Vince McMahon vs. D-Generation X (Shawn Michaels and Triple H)
บันทึก

↑  "Seven Stars Cloud Group, Inc.: Private Company Information - Bloomberg". www.bloomberg.com. สืบค้นเมื่อ 2018-06-14.
1 2 3  "Shane McMahon's WWE bio". WWE. สืบค้นเมื่อ May 17, 2012.
1 2 3  "Shane McMahon Talks Vince McMahon Relationship, Growing Up In WWE, Triple H, Undertaker, More". Wrestling Inc. คลังข้อมูลเก่าเก็บจากแหล่งเดิมเมื่อ 2018-10-11. สืบค้นเมื่อ October 3, 2017.
↑  "Info for Shane Vincent McMahon". NNDB. สืบค้นเมื่อ August 21, 2007.
↑  "WWE". คลังข้อมูลเก่าเก็บจากแหล่งเดิมเมื่อ 2007-04-30. สืบค้นเมื่อ June 15, 2007.
↑  "WrestleMania X8 Shane McMahon FAQ – IGN FAQs". IGN.com. คลังข้อมูลเก่าเก็บจากแหล่งเดิมเมื่อ 2007-11-02. สืบค้นเมื่อ August 6, 2007.
1 2  "Shane McMahon's European Title History". WWE.com. คลังข้อมูลเก่าเก็บจากแหล่งเดิมเมื่อ 2012-02-12. สืบค้นเมื่อ July 18, 2007.
1 2  "Shane McMahon's Hardcore Title History". WWE.com. สืบค้นเมื่อ July 18, 2007.
1 2  "PWI Awards". Pro Wrestling Illustrated. Kappa Publishing Group. คลังข้อมูลเก่าเก็บจากแหล่งเดิมเมื่อ 2016-01-21. สืบค้นเมื่อ December 8, 2016.
↑  "Pro Wrestling Illustrated (PWI) 500 for 1999". Pro Wrestling Illustrated. The Internet Wrestling Database. สืบค้นเมื่อ April 3, 2015.
แหล่งข้อมูลอื่น

เชน แม็กแมน ที่เอกซ์ (ทวิตเตอร์)
เชน แม็กแมน ที่ WWE.com
เชน แม็กแมน ที่อินเทอร์เน็ตมูวีเดตาเบส